b"\n_START_ARTICLE_\nGermans Nebot\n_START_SECTION_\nJoan Nebot Font\n_START_PARAGRAPH_\nJoan Nebot Font, nascut el 1667, era oficial amb grau de tinent i particip\xc3\xa0 l'estiu de 1704 en la presa de Gibraltar per part de les forces anti-borb\xc3\xb2niques. Despr\xc3\xa9s pass\xc3\xa0 a Catalunya on fou nomenat coronel de cavalleria i aconsegu\xc3\xad que Tortosa i Tarragona es pronunciessin a favor de Carles d'\xc3\x80ustria. L'11 de setembre de 1714 particip\xc3\xa0 a Barcelona en el contraatac que dirig\xc3\xad Rafael Casanova, conseller en cap de la ciutat, en el que va resultar ferit. Ocupada Barcelona, escap\xc3\xa0 a Mallorca i acab\xc3\xa0 a Viena on va morir.\n_START_SECTION_\nJosep Nebot Font\n_START_PARAGRAPH_\nJosep Nebot Font, nascut el 1672, s'un\xc3\xad al seu germ\xc3\xa0 Joan per preparar aixecaments a favor de Carles d'\xc3\x80ustria. El 1706 \xc3\xa9s nomenat coronel i defens\xc3\xa0 Requena i ocup\xc3\xa0 Utiel amb el seu germ\xc3\xa0 Rafael. Despr\xc3\xa9s pass\xc3\xa0 a l'Arag\xc3\xb3 on venc\xc3\xa9 els borb\xc3\xb2nics prop de Calamocha._NEWLINE_Dels altres germans no se'n conserven tantes dades per\xc3\xb2 tamb\xc3\xa9 sembla que lluitaren contra els borb\xc3\xb2nics.\n_START_SECTION_\nConseq\xc3\xbc\xc3\xa8ncies de la desfeta\n_START_PARAGRAPH_\nLa seva casa els fou expropiada en perdre la guerra, per\xc3\xb2 anys m\xc3\xa9s tard fou retornada als seus descendents. El 1863, la casa fou comprada per Joan Font Verg\xc3\xa9s i el seu gendre Joan Galliss\xc3\xa0 Ferr\xc3\xa9 hi obr\xc3\xad una taverna que s'an\xc3\xa0 transformant en un complex recreatiu de caf\xc3\xa8, ball, teatre, cinema, etc. i que acoll\xc3\xad associacions pol\xc3\xadtiques i un sindicat agr\xc3\xadcola. Estigu\xc3\xa9 obert fins al 1960._NEWLINE_Des de fa uns anys, per la Diada Nacional de Catalunya, es fa un homenatge floral a la casa on visqueren en record d'aquells riudomencs que participaren en aquella guerra en la que Catalunya perd\xc3\xa9 la seva llibertat."